
Heincich Ignaz Franz von Biber: Passacaglia

Kulcsszavak: Biber;Passacaglia;kézirat
A régizenéről és annak előadásmódjáról beszélni ma is aktuális. Közel nyolcvan éve indult el a barokk, majd kicsivel később a még korábbi zenék, énekes és hangszeres iskolák, zenei esszék, traktátusok felkutatása. A munka azonban ma is töretlenül folyik, komoly zenetörténeti, zeneesztétikai vitákat kavarva. Dolgozatom témája egy szintén a barokk korban született, koncerteken ritkán hallható szonáta füzér egy darabja, Heinrich Franz Ignaz von Biber Passacaglia című műve.
Saját kutatásom során két alapvető módszert alkalmaztam az előadói koncepcióm kialakításához:
- a rendelkezésemre álló zenetörténeti tények vizsgálata Biber életművében, a Passacaglia kompozíció helye az életműben, a Misztikus szonáták alaposabb megismerése és az abban betöltött szerepe a Passacaglia darabnak, a passacaglia forma pontosabb megismerése, a barokk hangszer használat adta lehetőségek és akadályok átgondolása illetve beépítése az interpretációmba
- a kézirat vizsgálata a tempó és lüktetés, a szólamvezetés, a hanghibák, a vonások illetve a díszítések tükrében
Ennek a két módszernek köszönhetően úgy gondolom, hogy közelebb kerültem egy hiteles, mégis személyes előadói koncepcióhoz.



